《夜同詹东图邵道卿过禹钧元枢邸即席作》
明代·胡应麟

妙舞清歌出玳筵，一尊携手醉花前。藜然刘向谈经夜，草定扬雄作赋年。

话旧总深天竺雨，烹新重醉惠山泉。不堪明夜河桥别，憔悴双龙剑色悬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。